title: 2015 m. gegužės 28 d. Komisijos įgyvendinimo reglamentas (ES) 2015/833, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1238/2013 importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), vengimo importuojant iš Malaizijos ir Taivano siunčiamus fotovoltinius modulius iš kristalinio silicio ir jų pagrindines sudėtines dalis (t. y. elementus), deklaruojamus arba nedeklaruojamus kaip Malaizijos ir Taivano kilmės, ir įpareigojama registruoti tokius importuojamus produktus

text:
29.5.2015

               LT

               Europos Sąjungos oficialusis leidinys

               L 132/60

         KOMISIJOS ĮGYVENDINIMO REGLAMENTAS (ES) 2015/833
   2015 m. gegužės 28 d.
   kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1238/2013 importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), vengimo importuojant iš Malaizijos ir Taivano siunčiamus fotovoltinius modulius iš kristalinio silicio ir jų pagrindines sudėtines dalis (t. y. elementus), deklaruojamus arba nedeklaruojamus kaip Malaizijos ir Taivano kilmės, ir įpareigojama registruoti tokius importuojamus produktus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   informavusi valstybes nares,
   kadangi:
   A.   PRAŠYMAS

               (1)

               Europos Komisija (toliau – Komisija) gavo prašymą pagal pagrindinio reglamento 13 straipsnio 3 dalį ir 14 straipsnio 5 dalį atlikti galimo antidempingo priemonių, nustatytų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), vengimo tyrimą ir įpareigoti registruoti importuojamus iš Malaizijos ir Taivano siunčiamus fotovoltinius modulius iš kristalinio silicio ir jų pagrindines sudėtines dalis (t. y. elementus), deklaruojamus arba nedeklaruojamus kaip Malaizijos ir Taivano kilmės.

               (2)

               Prašymą 2015 m. balandžio 15 d. pateikė Sąjungos fotovoltinių modulių iš kristalinio silicio ir jų pagrindinių sudėtinių dalių (t. y. elementų) gamintojas „SolarWorld AG“, kuris pagal pagrindinio reglamento 13 straipsnio 3 dalį yra suinteresuotoji šalis.

         B.   PRODUKTAS

               (3)

               Su galimu priemonių vengimu susijęs produktas – Kinijos Liaudies Respublikos kilmės arba iš Kinijos Liaudies Respublikos siunčiami fotovoltiniai moduliai arba plokštės iš kristalinio silicio ir tam tikrų rūšių elementai, naudojami fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90, išskyrus vežamus tranzitu, kaip apibrėžta GATT V straipsnyje (toliau – nagrinėjamasis produktas).

               (4)

               Nagrinėjamojo produkto apibrėžčiai nepriskiriami šių rūšių produktai:

                           —

                           iš mažiau kaip šešių elementų sudaryti nešiojami saulės įkrovikliai, kurių paskirtis tiekti elektrą prietaisams arba įkrauti elementus,

                           —

                           fotovoltiniai produktai plona plėvele,

                           —

                           fotovoltiniai produktai iš kristalinio silicio, visam laikui įmontuoti į elektros prietaisus, kurių paskirtis nėra energijos gamyba ir kurie naudoja integruoto (-ų) fotovoltinio (-ių) elemento (-ų) iš kristalinio silicio gaminamą elektrą,

                           —

                           moduliai ar plokštės, kurių išėjimo galia neviršija 50 V nuolatinės srovės, o atiduodamoji galia neviršija 50 W, ir kurie skirti tik tiesiogiai naudoti kaip baterijų įkrovikliai tokios pačios įtampos ir galios sistemose.

               (5)

               Tiriamasis produktas yra toks pat kaip aprašytasis 3 ir 4 konstatuojamosiose dalyse, tačiau siunčiamas iš Malaizijos ir Taivano, deklaruojamas arba nedeklaruojamas kaip Malaizijos ir Taivano kilmės, ir kurio KN kodai šiuo metu yra tokie patys kaip ir nagrinėjamojo produkto (toliau – tiriamasis produktas).

         C.   GALIOJANČIOS PRIEMONĖS

               (6)

               Šiuo metu galiojančios priemonės, kurių prima facie vengiama, yra antidempingo priemonės, nustatytos Tarybos įgyvendinimo reglamentu (ES) Nr. 1238/2013 (2) (toliau – galiojančios priemonės).

         D.   PAGRINDAS

               (7)

               Prašyme pateikta pakankamai įrodymų, kad importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatytų antidempingo priemonių vengiama importuojant iš Malaizijos ir Taivano siunčiamą tiriamąjį produktą.

               (8)

               Pateikti toliau nurodyti įrodymai.

               (9)

               Prašyme nurodyta, kad nustačius priemones labai pasikeitė su eksportu iš Kinijos Liaudies Respublikos, Malaizijos ir Taivano į Sąjungą susijusios prekybos pobūdis ir kad nėra jokios kitos pagrįstos priežasties arba pateisinančios ekonominės aplinkybės, išskyrus muito nustatymą, kuria būtų galima paaiškinti tokį pasikeitimą.

               (10)

               Panašu, kad prekybos pobūdis pasikeitė dėl to, kad nagrinėjamasis produktas į Sąjungą siunčiamas per Malaiziją ir Taivaną. Tačiau tyrime nagrinėjama praktika, procesas arba darbas, dėl kurių nėra pakankamai pagrįstos priežasties ar pateisinančios ekonominės aplinkybės, išskyrus antidempingo muito nustatymą.

               (11)

               Be to, prašyme pateikta pakankamai įrodymų, kad nagrinėjamajam produktui nustatytų galiojančių antidempingo priemonių taisomasis poveikis mažinamas ir kiekio, ir kainos požiūriu. Panašu, kad vietoje nagrinėjamojo produkto importuojamas didelis tiriamojo produkto kiekis. Be to, yra pakankamai įrodymų, kad tiriamasis produktas importuojamas mažesne kaina, palyginti su nežalinga kaina, nustatyta atlikus tyrimą, po kurio buvo nustatytos galiojančios priemonės.

               (12)

               Galiausiai prašyme pateikta pakankamai įrodymų, kad, palyginti su pirmiau nustatyta normaliąja verte, vykdomas tiriamojo produkto kainų dempingas.

         E.   PROCEDŪRA

               (13)

               Atsižvelgdama į tai, kas išdėstyta, Komisija priėjo prie išvados, kad esama pakankamai įrodymų tyrimo inicijavimui pagal pagrindinio reglamento 13 straipsnio 3 dalį pagrįsti ir nustatyti reikalavimą registruoti importuojamą tiriamąjį produktą (deklaruojamą arba nedeklaruojamą kaip Malaizijos ir Taivano kilmės) pagal pagrindinio reglamento 14 straipsnio 5 dalį.

         a)   Klausimynai

               (14)

               Kad gautų informaciją, kurią mano esant reikalingą tyrimui, Komisija žinomiems Malaizijos ir Taivano eksportuotojams ir (arba) gamintojams ir žinomoms eksportuotojų ir (arba) gamintojų asociacijoms, žinomiems Kinijos Liaudies Respublikos eksportuotojams ir (arba) gamintojams ir žinomoms eksportuotojų ir (arba) gamintojų asociacijoms, žinomiems Sąjungos importuotojams ir žinomoms importuotojų asociacijoms ir Kinijos Liaudies Respublikos, Malaizijos ir Taivano valdžios institucijoms nusiųs klausimynus. Prireikus taip pat gali būti prašoma, kad informacijos pateiktų Sąjungos pramonė.

               (15)

               Bet kuriuo atveju visos suinteresuotosios šalys turėtų nedelsdamos, bet ne vėliau kaip per šio reglamento 3 straipsnyje nustatytą terminą, kreiptis į Komisiją ir per šio reglamento 3 straipsnio 1 dalyje nustatytą terminą prašyti klausimyno, atsižvelgiant į tai, kad šio reglamento 3 straipsnio 2 dalyje nustatytas terminas taikomas visoms suinteresuotosioms šalims.

               (16)

               Kinijos Liaudies Respublikos, Malaizijos ir Taivano valdžios institucijoms bus atitinkamai pranešta apie tyrimo inicijavimą.

         b)   Informacijos rinkimas ir suinteresuotųjų šalių išklausymas

               (17)

               Visos suinteresuotosios šalys raginamos raštu reikšti savo nuomonę ir teikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         c)   Atleidimas nuo įpareigojimo registruoti importuojamus produktus arba nuo priemonių

               (18)

               Remiantis pagrindinio reglamento 13 straipsnio 4 dalimi importuojamam tiriamajam produktui gali būti netaikomas registracijos reikalavimas arba priemonės, jeigu importas nelaikomas priemonių vengimu.

               (19)

               Kadangi priemonių galimai vengiama ne Sąjungoje, atleidimas pagal pagrindinio reglamento 13 straipsnio 4 dalį gali būti suteikiamas tiems Malaizijos ir Taivano tiriamojo produkto gamintojams, kurie gali įrodyti, kad jie nėra susiję (3) su jokiu gamintoju, kuriam taikomos galiojančios priemonės (4), ir kurie, kaip nustatyta, nevengia priemonių, kaip apibrėžta pagrindinio reglamento 13 straipsnio 1 ir 2 dalyse. Atleidimą pageidaujantys gauti gamintojai per šio reglamento 3 straipsnio 3 dalyje nustatytą terminą turėtų pateikti tinkamai įrodymais pagrįstą prašymą.

         F.   REGISTRACIJA

               (20)

               Remiantis pagrindinio reglamento 14 straipsnio 5 dalimi importuojamam tiriamajam produktui turėtų būti taikomas registracijos reikalavimas siekiant užtikrinti, kad nuo tokių importuojamų iš Malaizijos ir Taivano siunčiamų produktų registracijos dienos atgaline data galėtų būti renkami reikiamo dydžio antidempingo muitai, jeigu atlikus tyrimą būtų nustatytas priemonių vengimas.

         G.   MUITINĖS DEKLARACIJA

               (21)

               Fotovoltinių modulių iš kristalinio silicio ir jų pagrindinių sudėtinių dalių (t. y. elementų) statistiniai duomenys paprastai nurodomi vatais. Tačiau Tarybos reglamento (EEB) Nr. 2658/87 (5) I priede pateiktoje Kombinuotojoje nomenklatūroje nėra nurodyto fotovoltinių modulių iš kristalinio silicio ir jų pagrindinių sudėtinių dalių (t. y. elementų) papildomo vieneto. Todėl reikia nustatyti, kad importuojant tiriamąjį produktą išleidimo į laisvą apyvartą deklaracijoje būtų nurodyta ne tik masė kilogramais arba tonomis, bet ir tiriamojo produkto galingumas vatais. Vatų kiekis nurodomas pagal TARIC kodus 8541409022, 8541409023, 8541409032 ir 8541409033.

         H.   TERMINAI

               (22)

               Tinkamo administravimo tikslais reikėtų nustatyti terminą, iki kurio:

                           —

                           suinteresuotosios šalys gali pranešti apie save Komisijai, reikšti raštu savo nuomonę ir teikti klausimyno atsakymus arba kitą informaciją, į kurią reikia atsižvelgti atliekant tyrimą,

                           —

                           Malaizijos ir Taivano gamintojai gali prašyti atleisti nuo reikalavimo registruoti importuojamus produktus arba nuo priemonių,

                           —

                           suinteresuotosios šalys gali raštu pateikti prašymą, kad Komisija jas išklausytų.

               (23)

               Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per šio reglamento 3 straipsnyje nustatytą laikotarpį šalys pranešė apie save.

         I.   NEBENDRADARBIAVIMAS

               (24)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

               (25)

               Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir gali būti remiamasi turimais faktais.

               (26)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               (27)

               Jei atsakymas nepateikiamas kompiuterine forma, tai nelaikoma nebendradarbiavimu, jeigu suinteresuotoji šalis įrodo, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama kreiptis į Komisiją.

         J.   TYRIMO TVARKARAŠTIS

               (28)

               Laikantis pagrindinio reglamento 13 straipsnio 3 dalies, tyrimas bus baigtas per devynis mėnesius nuo šio reglamento paskelbimo Europos Sąjungos oficialiajame leidinyje dienos.

         K.   ASMENS DUOMENŲ TVARKYMAS

               (29)

               Pažymima, kad visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (6).

         L.   BYLAS NAGRINĖJANTIS PAREIGŪNAS

               (30)

               Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas atlieka suinteresuotųjų šalių ir Komisijos tyrimo tarnybų tarpininko funkciją. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, kad būtų visapusiškai užtikrintos suinteresuotųjų šalių teisės į gynybą.

               (31)

               Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Prašymus išklausyti dėl klausimų, susijusių su pradiniu tyrimo etapu, privaloma pateikti per 15 dienų nuo šio reglamento paskelbimo Europos Sąjungos oficialiajame leidinyje dienos. Vėliau prašymai išklausyti turi būti teikiami laikantis konkrečių terminų, kuriuos Komisija nustato savo raštuose šalims.

               (32)

               Bylas nagrinėjantis pareigūnas taip pat suteiks galimybę rengti klausymą, kuriame šalys galėtų pareikšti skirtingą požiūrį ir pateikti paneigiančių argumentų dėl klausimų, be kita ko, susijusių su prekybos pobūdžio pasikeitimu, (ne)pakankamai pagrįsta priežastimi arba ekonomine aplinkybe, kuriomis būtų galima pagrįsti tokį pasikeitimą, galiojančių priemonių taisomojo poveikio mažinimu ir dempingu, palyginti su pirmiau nustatyta normaliąja verte.

               (33)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1225/2009 13 straipsnio 3 dalį inicijuojamas tyrimas siekiant nustatyti, ar importuojant iš Malaizijos ir Taivano siunčiamus fotovoltinius modulius arba plokštes iš kristalinio silicio ir tam tikrų rūšių elementus, naudojamus fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90 (TARIC kodai 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), deklaruojamus arba nedeklaruojamus kaip Malaizijos ir Taivano kilmės, vengiama Įgyvendinimo reglamentu (ES) Nr. 1238/2013 nustatytų priemonių.
   Atliekant tyrimą nenagrinėjami į Sąjungą importuojami:

               —

               iš mažiau kaip šešių elementų sudaryti nešiojami saulės įkrovikliai, kurių paskirtis tiekti elektrą prietaisams arba įkrauti elementus,

               —

               fotovoltiniai produktai plona plėvele,

               —

               fotovoltiniai produktai iš kristalinio silicio, visam laikui įmontuoti į elektros prietaisus, kurių paskirtis nėra energijos gamyba ir kurie naudoja integruoto (-ų) fotovoltinio (-ių) elemento (-ų) iš kristalinio silicio gaminamą elektrą,

               —

               moduliai ar plokštės, kurių išėjimo galia neviršija 50 V nuolatinės srovės, o atiduodamoji galia neviršija 50 W, ir kurie skirti tik tiesiogiai naudoti kaip baterijų įkrovikliai tokios pačios įtampos ir galios sistemose.

         2 straipsnis
   Vadovaudamosi Reglamento (EB) Nr. 1225/2009 13 straipsnio 3 dalimi ir 14 straipsnio 5 dalimi muitinės imasi reikiamų veiksmų, kad būtų registruojami šio reglamento 1 straipsnyje nurodyti į Sąjungą importuojami produktai.
   Registracija baigiama po devynių mėnesių nuo šio reglamento įsigaliojimo dienos.
   Komisija reglamentu gali nurodyti muitinėms neberegistruoti į Sąjungą importuojamų produktų, kuriuos pagamino gamintojai, pateikę prašymą atleisti juos nuo registracijos reikalavimo ir, kaip nustatyta, atitinkantys atleidimo sąlygas.
   Pateikiant išleidimo į laisvą apyvartą deklaraciją dėl importuojamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), kurių TARIC kodai šiuo metu yra 8541409022, 8541409023, 8541409032 ir 8541409033, atitinkamame tos deklaracijos laukelyje nurodomi tie TARIC kodai ir importuotų prekių galingumas vatais.
   Valstybės narės Komisijai kiekvieną mėnesį praneša apie vatų kiekį pagal TARIC kodus 8541409022, 8541409023, 8541409032 ir 8541409033.
   3 straipsnis
   1.   Prašyti Komisijos klausimyno reikėtų per 15 dienų po šio reglamento paskelbimo Europos Sąjungos oficialiajame leidinyje.
   2.   Jei nori, kad tyrimo metu būtų atsižvelgta į jų pastabas, suinteresuotosios šalys privalo pranešti apie save Komisijai, raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento paskelbimo Europos Sąjungos oficialiajame leidinyje dienos, jeigu nenurodyta kitaip.
   3.   Malaizijos ir Taivano gamintojai, pageidaujantys būti atleisti nuo reikalavimo registruoti importuojamus produktus arba nuo priemonių, per tą patį 37 dienų terminą turi pateikti tinkamai įrodymais pagrįstą prašymą.
   4.   Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų.
   5.   Atliekant prekybos apsaugos tyrimus Komisijai pateiktą autorių teisių saugomą informaciją leidžia naudoti autorių teisių subjektai. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą, įskaitant skelbimą Europos Sąjungos oficialiajame leidinyje, ir b) pateikti informaciją ir (arba) duomenis šio tyrimo suinteresuotosioms šalims.
   6.   Visa laikyti konfidencialia prašoma rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, ženklinama „riboto naudojimo“ (7) grifu. Jei informaciją prašoma laikyti konfidencialia, suinteresuotosios šalys pagal Reglamento (EB) Nr. 1225/2009 19 straipsnio 1 dalį privalo šį prašymą pagrįsti.
   7.   Suinteresuotosios šalys, teikiančios „riboto naudojimo“ informaciją, pagal Reglamento (EB) Nr. 1225/2009 19 straipsnio 2 dalį privalo kartu pateikti nekonfidencialią tokios informacijos santrauką, kuri turi būti paženklinta grifu „suinteresuotosioms šalims susipažinti“. Santrauka turi būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti suinteresuotoji šalis nepateikia reikiamos formos ir kokybės nekonfidencialios tokios informacijos santraukos, į tokią informaciją gali būti neatsižvelgta, nebent suinteresuotosios šalys gali įrodyti, kad tokios informacijos santraukos parengti neįmanoma. Tokiomis išskirtinėmis aplinkybėmis turi būti pateiktos priežastys, kodėl tokios santraukos parengti neįmanoma.
   8.   Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos pateikti e. paštu, o ilgus atsakymus įteikti asmeniškai arba registruotu paštu pastoviosios atminties kompaktiniame diske (CD-ROM) arba universaliajame diske (DVD). Naudodamos e. paštą suinteresuotosios šalys sutinka su elektroninio informacijos teikimo taisyklėmis, kurios pateiktos susirašinėjimo su suinteresuotosiomis šalimis nagrinėjant prekybos apsaugos bylas gairėse, paskelbtose Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir veikiančio e. pašto adresą, be to, jos turėtų užtikrinti, jog nurodytas e. paštas yra veikiantis, oficialus kiekvieną dieną tikrinamas darbo e. paštas. Kai bus pateikti kontaktiniai duomenys, Komisija susisieks su suinteresuotosiomis šalimis tik e. paštu, nebent šios aiškiai nurodys pageidaujančios visus dokumentus iš Komisijos gauti kitomis ryšio priemonėmis arba nebent siųstinus dokumentus dėl jų pobūdžio tenka siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant principus, taikomus e. paštu pateikiamai informacijai, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
   9.   Komisijos adresas susirašinėjimui:

               European Commission

               Direktorate-General for Trade

               Directorate H

               Office: CHAR 04/039

               1040 Brussels

               BELGIUM

               E. paštas TRADE-SP-AC-DUMPING-MY-TW@ec.europa.eu

         4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 28 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2013 m. gruodžio 2 d. Tarybos įgyvendinimo reglamentas (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (OL L 325, 2013 12 5, p. 1).

      (3)  Pagal Komisijos reglamento (EEB) Nr. 2454/93 dėl Bendrijos muitinės kodekso įgyvendinimo 143 straipsnį asmenys laikomi susijusiais tik tuomet, jei: a) jie yra vienas kito įmonių vadovai arba direktoriai; b) jie yra juridiškai pripažinti verslo partneriai; c) jie yra darbdavys ir darbuotojas; d) bet kuris asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) juos abu tiesiogiai arba netiesiogiai kontroliuoja trečiasis asmuo; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai. Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri ar turintys tik vieną bendrą tėvą ar motiną), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė (OL L 253, 1993 10 11, p. 1). Šiuo atveju „asmuo“ reiškia fizinį arba juridinį asmenį.

      (4)  Tačiau, net jei gamintojai yra susiję (pagal minėtą apibrėžtį) su bendrovėmis, kurioms taikomos galiojančios priemonės, atleidimas gali būti suteikiamas, jei nėra įrodymų, kad ryšiai su bendrovėmis, kurioms taikomos galiojančios priemonės, buvo užmegzti arba jais naudotasi siekiant išvengti galiojančių priemonių.

      (5)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros ir Bendrojo muitų tarifo (OL L 256, 1987 9 7, p. 1).

      (6)  2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (7)  „Riboto naudojimo“ dokumentas yra konfidencialus dokumentas pagal Tarybos reglamento (EB) Nr. 1225/2009 (OL L 343, 2009 12 22, p. 51) 19 straipsnį ir PPO Susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.


title: 2017 m. vasario 27 d. Komisijos įgyvendinimo reglamentas (ES) 2017/337, kuriuos iš dalies keičiamas Reglamentas (EB) Nr. 1375/2007 dėl Jungtinių Amerikos Valstijų kukurūzų krakmolo gamybos liekanų importo

text:
28.2.2017

               LT

               Europos Sąjungos oficialusis leidinys

               L 50/42

         KOMISIJOS ĮGYVENDINIMO REGLAMENTAS (ES) 2017/337
   2017 m. vasario 27 d.
   kuriuos iš dalies keičiamas Reglamentas (EB) Nr. 1375/2007 dėl Jungtinių Amerikos Valstijų kukurūzų krakmolo gamybos liekanų importo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 178 straipsnį,
   kadangi:

               (1)

               Komisijos reglamentu (EB) Nr. 1375/2007 (2) nustatomos nuostatos, kuriomis siekiama užtikrinti, kad iš Jungtinių Amerikos Valstijų importuojamos kukurūzų krakmolo gamybos liekanos atitiktų sutartą tarifų apibrėžimą. To reglamento I priede pateiktas Jungtinių Valstijų malimo drėgnuoju būdu pramonės išduotas atitikties sertifikato pavyzdys;

               (2)

               pasikeitė bendrovė, kuriai teikiami gamintojų sertifikatai ir kuri išduoda atitikties sertifikatus. Todėl atitikties sertifikate nurodytas bendrovės pavadinimas turi būti atitinkamai pakeistas;

               (3)

               kad būtų galima naudoti iki šio reglamento įsigaliojimo dienos išduotus sertifikatus, reikėtų nustatyti atitinkamą nuostatą;

               (4)

               todėl Reglamentas (EB) Nr. 1375/2007 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1375/2007 I priede pateiktas atitikties sertifikato pavyzdys pakeičiamas šio reglamento priede pateiktu pavyzdžiu.
   2 straipsnis
   Sertifikatai, išduoti laikantis Reglamento (EB) Nr. 1375/2007 iki šio reglamento įsigaliojimo dienos, toliau galioja.
   3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2007 m. lapkričio 23 d. Komisijos reglamentas (EB) Nr. 1375/2007 dėl Jungtinių Amerikos Valstijų kukurūzų krakmolo gamybos liekanų importo (OL L 307, 2007 11 24, p. 5).

      PRIEDAS


title: 2013 m. vasario 6 d. Komisijos įgyvendinimo reglamentas (ES) Nr. 110/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Gruyère (SGN)]

text:
7.2.2013

               LT

               Europos Sąjungos oficialusis leidinys

               L 36/1

         KOMISIJOS ĮGYVENDINIMO REGLAMENTAS (ES) Nr. 110/2013
   2013 m. vasario 6 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Gruyère (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies b punktą,
   kadangi:

               (1)

               pagal 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2) 6 straipsnio 2 dalį, Prancūzijos paraiška įregistruoti pavadinimą Gruyère kaip saugomą geografinę nuorodą (SGN) paskelbta Europos Sąjungos oficialiajame leidinyje
                   (3);

               (2)

               Australija, Naujoji Zelandija ir U.S. Dairy Export Council kartu su JAV National Milk Producers Federation pareiškė prieštaravimą įregistravimui pagal Reglamento (EB) Nr. 510/2006 7 straipsnio 2 dalį. Prieštaravimai pagal to reglamento 7 straipsnio 3 dalį buvo pripažinti priimtinais;

               (3)

               prieštaravimo pareiškimuose nurodyta, kad nesilaikoma Reglamento (EB) Nr. 510/2006 2 straipsnio sąlygų, visų pirma dėl to, kad pavadinimas nenurodo geografinės vietos. Taip pat minimas bendrinio pobūdžio pavadinimas ir tai, kad įregistravimas pakenktų pavadinimams, prekių ženklui arba produktams, kurie teisėtai rinkoje yra ne mažiau kaip penkerius metus nuo 6 straipsnio 2 dalyje numatytos paskelbimo datos. Be to, prieštaravimo pareiškimuose nurodoma, kad aptariamo pavadinimo įregistravimas būtų nesuderinamas su Reglamento (EB) Nr. 510/2006 3 straipsnio 3 dalimi;

               (4)

               2011 m. gegužės 23 d. raštais Komisija paragino Prancūziją ir įregistravimui prieštaraujančias šalis siekti bendro susitarimo;

               (5)

               kadangi per nustatytą laikotarpį susitarimas nebuvo pasiektas, Komisija turėtų priimti sprendimą;

               (6)

               dėl tvirtinimo, kad pavadinimas Gruyère neatitinka Reglamento (EB) Nr. 510/2006 2 straipsnio reikalavimų reikėtų patikslinti, kad šis pavadinimas yra tradicinis pavadinimas, kaip apibrėžta Reglamento (EB) Nr. 510/2006 2 straipsnio 2 dalyje, todėl gali būti registruojamas;

               (7)

               prieštaraujančios šalys nurodė kelis požymius, kurie, anot jų, leistų nustatyti, kad pavadinimas yra bendrinis. Tačiau yra aišku, kad šio termino įtraukimas į 1951 metų Stresa konvencijos B priedą nereiškia, kad terminas savaime tapo bendrinis. Tarifų kodų ar kitų analogiškų su pavadinimu Gruyère susijusių nuostatų tikslas yra specifiškai muitinės srities pobūdžio ir nėra tinkamas pavyzdys intelektinės nuosavybės teisių ar vartotojų teisių apsaugos prasme. Be to, pateikti Gruyère gamybos ne Europos Sąjungoje duomenys nėra tinkami pagal teritorinį principą, pagal kurį bendrinis pavadinimo pobūdis vertinamas atsižvelgiant į Sąjungos teritoriją;

               (8)

               homoniminius pavadinimus galima įregistruoti, jei vėliau įregistruotas homoniminis pavadinimas pakankamai skiriasi nuo registre jau esančio pavadinimo. Pagal Europos Sąjungos ir Šveicarijos susitarimo dėl geografinių nuorodų priede esančią bendrąją deklaraciją dėl homoniminių pavadinimų (4) Prancūzija ir Šveicarija buvo konsultuotos siekiant nustatyti papildomas ženklinimo etiketėmis priemones, reikalingas vengiant klaidinti vartotoją;

               (9)

               pasibaigus konsultacijoms nustatyta, kad kilmės šalies pavadinimas – šiuo atveju Prancūzija – etiketėse turi būti nurodytas toje pačioje vietoje ir tokio paties dydžio raidėmis, kaip ir pavadinimas Gruyère. Be to, etiketėse turėtų būti draudžiama vaizduoti bet kokią vėliavą, emblemą, ženklą ar kitą grafinį darinį, jei tai gali klaidinti vartotojus, ypač dėl produkto savybių ar kilmės;

               (10)

               atsižvelgiant į tai, kas išdėstyta pirmiau, pavadinimą Gruyère reikėtų įtraukti į saugomų kilmės vietos nuorodų ir saugomų geografinių nuorodų registrą;

               (11)

                  Gruyère pavadinimo įregistravimas Prancūzijoje pagal šį reglamentą Europos Sąjungos ir Šveicarijos susitarimo 8 straipsnio 3 dalyje numatytam penkerių metų pereinamojo laikotarpio skyrimui ir trukmei poveikio nedaro;

               (12)

               šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Etiketėse, kuriose pateikiamas šio reglamento priede esantis pavadinimas, atitinkama kilmės šalis turi būti nurodyta toje pačioje vietoje ir to paties dydžio raidėmis, kaip ir pavadinimas.
   Etiketėse draudžiama vaizduoti bet kokią vėliavą, emblemą, ženklą ar kitą grafinį darinį, jei tai gali klaidinti vartotojus, ypač dėl produkto savybių ar kilmės.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 6 d.

            Komisijos vardu

            Pirmininkas

         José Manuel BARROSO

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 298, 2010 11 4, p. 14.

      (4)  OL L 297, 2011 11 16, p. 3.

      PRIEDAS
      Sutarties I priede išvardyti žmonėms vartoti skirti žemės ūkio produktai.

         1.3 klasė.   Sūriai.

      PRANCŪZIJA

         Gruyère (SGN)


title: 2015 m. birželio 22 d. Komisijos įgyvendinimo reglamentas (ES) 2015/964, kuriuo nustatomas kiekis, pridėtinas prie kiekio, nustatyto 2015 m. spalio 1 d.–gruodžio 31 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje

text:
23.6.2015

               LT

               Europos Sąjungos oficialusis leidinys

               L 157/34

         KOMISIJOS ĮGYVENDINIMO REGLAMENTAS (ES) 2015/964
   2015 m. birželio 22 d.
   kuriuo nustatomas kiekis, pridėtinas prie kiekio, nustatyto 2015 m. spalio 1 d.–gruodžio 31 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 442/2009 (2) leista naudoti tarifines metines kiaulienos sektoriaus produktų importo kvotas. Kvotos, nurodytos minėto reglamento I priedo B dalyje administruojamos taikant vienalaikio nagrinėjimo metodą;

               (2)

               2015 m. birželio 1–7 d. pateiktose 2015 m. liepos 1 d.–rugsėjo 30 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 442/2009 nebuvo pateikta, ir kuris turi būti pridėtas prie 2015 m. spalio 1 d.–gruodžio 31 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 22 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2009 m. gegužės 27 d. Komisijos reglamentas (EB) Nr. 442/2009, kuriuo leidžiama naudoti Bendrijos tarifines kvotas kiaulienos sektoriuje ir nustatoma jų administravimo tvarka (OL L 129, 2009 5 28, p. 13).

      PRIEDAS

                  Eilės Nr.

                  Kiekis, dėl kurio paraiškų nepateikta, pridėtinas prie 2015 m. spalio 1 d.–gruodžio 31 d. laikotarpiui skirto kiekio
                  (kg)

                  09.4038

                  8 581 250

                  09.4170

                  1 230 500

                  09.4204

                  1 156 000


title: 2011 m. gruodžio 20 d. Komisijos įgyvendinimo reglamentas (ES) Nr. 1350/2011 dėl laikino kai kurių grūdų importo muitų netaikymo 2011–2012 prekybos metais

text:
21.12.2011

               LT

               Europos Sąjungos oficialusis leidinys

               L 338/27

         KOMISIJOS ĮGYVENDINIMO REGLAMENTAS (ES) Nr. 1350/2011
   2011 m. gruodžio 20 d.
   dėl laikino kai kurių grūdų importo muitų netaikymo 2011–2012 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 187 straipsnį kartu su 4 straipsniu,
   kadangi:

               (1)

               kad pirmaisiais 2011–2012 prekybos metų mėnesiais būtų skatinamas grūdų tiekimas Bendrijos rinkai, Komisijos įgyvendinimo reglamentu (ES) Nr. 633/2011 (2) iki 2011 m. gruodžio 31 d. buvo sustabdytas importo muitų taikymas paprastųjų kviečių, išskyrus aukštos kokybės paprastuosius kviečius, ir pašarinių miežių tarifinėms kvotoms, kurias leista naudoti atitinkamai Komisijos reglamentais (EB) Nr. 1067/2008 (3) ir (EB) Nr. 2305/2003 (4);

               (2)

               pagal 2011–2012 prekybos metų pradžios Europos Sąjungos grūdų rinkos prognozes atsižvelgiant į nedidelį atsargų kiekį ir dabartinius faktinio kiekio nuėmus 2011 m. derlių skaičiavimus, kuriuos atliko Komisija, kainos turėtų išlikti nepakitusios. Siekiant lengviau išlaikyti Sąjungos rinkos pusiausvyrą galintį užtikrinti importo srautą, reikėtų ir toliau užtikrinti grūdų importo politikos tęstinumą ir kvotoms, kurioms importo muitai dabar netaikomi, šią priemonę laikinai – iki 2012 m. birželio 30 d. – taikyti ir 2011–2012 prekybos metais;

               (3)

               be to, neturėtų nukentėti šiuo metu grūdus vežantys ir į Europos Sąjungą juos importuoti siekiantys ūkinės veiklos vykdytojai. Todėl reikėtų atsižvelgti į vežimo laikotarpį ir leisti ūkinės veiklos vykdytojams išleisti į laisvą apyvartą grūdus taikant šiame reglamente numatytą muitų sustabdymo tvarką visiems produktams, kurių tiesioginis vežimas į Europos Sąjungą prasidėjo ne vėliau kaip 2012 m. birželio 30 d. Taip pat reikėtų numatyti, kaip turėtų būti įrodyta, kad vežama tiesiogiai į Europos Sąjungą ir kad pradėta vežti atitinkamą dieną;

               (4)

               kad nuo 2012 m. sausio 1 d. būtų užtikrintas veiksmingas importo licencijų išdavimo tvarkos administravimas, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (5)

               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   1.   2011–2012 prekybos metais visam produktų, kurių KN kodai yra 1001 99 00 (išskyrus aukštos kokybės, kaip numatyta Komisijos reglamento (ES) Nr. 642/2010 (5) II priede) ir 1003, importui, vykdomam pagal reglamentais (EB) Nr. 1067/2008 ir (EB) Nr. 2305/2003 leistas naudoti sumažinto muito tarifines kvotas, sustabdomas importo muitų taikymas.
   2.   Kai šio straipsnio 1 dalyje nurodyti grūdai vežami tiesiogiai į Europos Sąjungą, o jų vežimas prasidėjo ne vėliau kaip 2012 m. birželio 30 d., importo muitų taikymo sustabdymas pagal šį reglamentą į laisvą apyvartą išleidžiamiems produktams ir toliau galioja.
   Kompetentingoms institucijoms pateikiamas vežimo dokumento originalas, kuriuo įrodoma, kad vežama tiesiogiai į Europos Sąjungą ir kad pradėta vežti atitinkamą dieną.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šis reglamentas taikomas nuo 2012 m. sausio 1 d. ir iki 2012 m. birželio 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 20 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 170, 2011 6 30, p. 19.

      (3)  OL L 290, 2008 10 31, p. 3.

      (4)  OL L 342, 2003 12 30, p. 7.

      (5)  OL L 187, 2010 7 21, p. 5.


title: 2014 m. rugpjūčio 4 d. Komisijos įgyvendinimo reglamentas (ES) Nr. 855/2014, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Robiola di Roccaverano (SKVN)]

text:
7.8.2014

               LT

               Europos Sąjungos oficialusis leidinys

               L 234/1

         KOMISIJOS ĮGYVENDINIMO REGLAMENTAS (ES) Nr. 855/2014
   2014 m. rugpjūčio 4 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Robiola di Roccaverano (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Robiola di Roccaverano“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Komisijos reglamentu (EB) Nr. 1263/96 (3) ir Komisijos reglamentu (ES) Nr. 217/2011 (4), specifikacijos pakeitimo paraišką;

               (2)

               paraiškos tikslas – iš dalies pakeisti specifikacijos teiginį apie brandinimo patalpų temperatūrą;

               (3)

               Komisija pakeitimą išnagrinėjo ir padarė išvadą, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Robiola di Roccaverano“ specifikacija iš dalies keičiama pagal šio reglamento I priedą.
   2 straipsnis
   Šio reglamento II priede pateikiamas bendrasis suvestinis dokumentas su pagrindiniais specifikacijos aspektais.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 4 d.

            Komisijos vardu

            Pirmininko pavedimu

         Ferdinando NELLI FEROCI

            Komisijos narys

      (1)  OL L 343, 2012 12 14, p. 1.

      (2)  OL L 148, 1996 6 21, p. 1.

      (3)  OL L 163, 1996 7 2, p. 19.

      (4)  OL L 59, 2011 3 4, p. 19.

      I PRIEDAS
      Patvirtinami tokie saugomos vietos kilmės nuorodos „Robiola di Roccaverano“ specifikacijos pakeitimai:
      Iš specifikacijos skyriaus „Gamybos būdas“ išbraukiamas šis sakinys: „Brandinimas vyksta natūraliai, sūrius laikant tinkamose patalpose 15–20 °C temperatūroje ne trumpiau kaip tris dienas nuo jų sudėjimo į formas.“ Šis pakeitimas daromas gamintojų prašymu, nes gamintojai dažnai tą pačią patalpą naudoja ir gamybai, kuri vyksta 20–24 °C temperatūroje, ir pirmajam džiovinimui. Labai sudėtinga toje pačioje patalpoje palaikyti skirtingo dydžio temperatūras, todėl šis reikalavimas nepalankus mažesnėms sūrio darykloms. Pakeitimo prašymas grindžiamas per ilgą laikotarpį padarytomis išvadomis, kuriomis remiantis, išbraukus šį reikalavimą sūrio savybės nepablogėtų.

      II PRIEDAS
      BENDRASIS SUVESTINIS DOKUMENTAS
      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

      „ROBIOLA DI ROCCAVERANO“
      EB Nr.: IT-PDO-0317–01185–11.12.2013
      SGN ( ) SKVN (X)
      1.   Pavadinimas

      „Robiola di Roccaverano“
      2.   Valstybė narė arba trečioji šalis

      Italija
      3.   Žemės ūkio arba maisto produkto aprašymas

      3.1.   Produkto rūšis

      1.3 klasė. Sūriai
      3.2.   Produkto, kuriam taikomas 1 punkte nurodytas pavadinimas, aprašymas

      SKVN pažymėtas sūris „Robiola di Roccaverano“ gaminamas ištisus metus. Tai iš šviežio rūgpienio gaminamas sūris, kuris vėliau brandinamas arba nokinamas.
      SKVN „Robiola di Roccaverano“ būna cilindro formos, lygaus šiek tiek banguoto paviršiaus, šonai šiek tiek iškilūs. Plokštumų skersmuo nuo 10 iki 14 cm, o šono aukštis – nuo 2,5 iki 4 cm. Sūrio svoris – nuo 250 iki 400 g. Šiuos parametrus sūris atitinka po minimalaus brandinimo laikotarpio.
      Sūrio „Robiola di Roccaverano“ riebalų, baltyminių medžiagų ir pelenų koncentracijos duomenys trečią brandinimo dieną:

                  riebalų– ne mažiau kaip 40 % sausosios medžiagos;

                  baltymų – ne mažiau kaip 34 % sausosios medžiagos;

                  pelenų – ne mažiau kaip 3 % sausosios medžiagos.

            Skoninės sūrio „Robiola di Roccaverano“ savybės priklauso nuo jo brandinimo trukmės ir gali būti tokios:

                  šviežio sūrio (nuo keturių iki dešimties dienų brandinto gaminio) žievė gali būti padengta plonu natūralaus pelėsio sluoksniu arba be jo, išorė – baltos pieno arba šieno spalvos, minkštimas – baltos pieno spalvos, konsistencija – grietinės tirštumo, minkšta, skonis ir kvapas – subtilus, malonus ir (arba) šiek tiek rūgštokas;

                  brandinto sūrio (daugiau nei dešimt dienų brandinto gaminio) žievė padengta natūralaus pelėsio sluoksniu, išorė – baltos kreminės, šiaudų arba švelniai rausvos spalvos, minkštimas – baltos pieno spalvos, konsistencija – minkšta, šiek tiek standesnė brandinimo pabaigoje, gilesniame požievyje gali būti grietinės tirštumo.

            „Robiola di Roccaverano“ aromatas ir skonis, priklausomai nuo brandinimo trukmės, gali būti stiprus ir net aštrus.
      3.3.   Žaliavos (taikoma tik perdirbtiems produktams)

      Sūriui „Robiola di Roccaverano“ gaminti turi būti naudojamas žalias nenugriebtas Roccaverano ir Camosciata Alpina veislių arba jas sukryžminus išvestų veislių ožkų, Pecora delle Langhe veislės avių ir Piemontese ir Bruna Alpina arba jas sukryžminus išvestų veislių karvių pienas, gaunamas tik gamybos vietovėje. Pienas naudojamas tokiomis dalimis: nemaišytas žalias nenugriebtas ožkų pienas arba jo mišinys įvairiomis dalimis, kuriame ožkų pienas sudaro ne mažiau kaip 50 %, o žalias nenugriebtas karvių ir (arba) avių pienas – ne daugiau kaip 50 %; naudojamas vienas po kito einančių melžimų, tarp kurių praėjo 24–48 valandos, pienas.
      3.4.   Pašarai (taikoma tik gyvūniniams produktams)

      Avių ir ožkų pašarus nuo kovo 1 d. iki lapkričio 30 d. sudaro ganyklų pašaras, o kitu laiku – žalieji ir (arba) sausieji pašarai bei javų, ankštinių, aliejinių augalų grūdai ir iš jų paruošti pašarai. Sklypai, ganyklos ir miškai turi būti įrašyti į kontrolės įstaigos tvarkomą sąrašą. Karvių pašarus sudaro ganyklų pašaras bei žalieji ir (arba) sausieji pašarai, javų, ankštinių, aliejinių augalų grūdai ir iš jų paruošti pašarai.
      Ne mažiau kaip 80 % gyvulių pašaro turi būti pagaminama gamybos vietovėje. Draudžiama naudoti kukurūzų arba žolės silosą. Gyvūnų pašaruose neturi būti jokių genetiškai modifikuotų organizmų. Draudžiama naudoti pramoninės žemdirbystės būdu gautą pieną.
      3.5.   Specialūs gamybos veiksmai, atliktini nustatytoje geografinėje vietovėje

      Ūkiai, iš kurių gautas pienas naudojamas „Robiola di Roccaverano“ gaminti, turi būti įsikūrę nustatytoje geografinėje vietovėje.
      Be to, nustatytoje geografinėje vietovėje gaminamas ir perdirbamas pienas bei nokinami sūriai.
      3.6.   Specialios pjaustymo, trynimo, pakavimo ir kt. taisyklės

      Gaminį reikia pakuoti gamybos vietovėje, nes jis yra šviežias ir minkštas. Sūriai yra be žievės, todėl gali išdžiūti arba oksiduotis, taip gali pablogėti riebalinės dalies kokybė. Be to, gaminant sūrį jo neįmanoma paženklinti neištrinamai, nes jis neturi žievės.
      3.7.   Specialios ženklinimo etiketėmis taisyklės

      Vartoti pateikiamo sūrio pakuotė turi būti užklijuota lipniu spaudu su nuorodos logotipą simbolizuojančia stilizuota R raide. Grafinio rudos spalvos didžiosios R raidės simbolio viršuje pavaizduota dantyta siena, panaši į Rokaveranos savivaldybės istorinį bokštą; R raidės kilpoje pavaizduota sūrio „Robiola di Roccaverano“ galva, o raidės kojelės vidinėje dalyje nupieštas žalios ir šviesiai geltonos (arba) žalsvos spalvos ornamentas, vaizduojantis pievas ir tipines Langos kalvų linijas. Visas piešinys apjuostas tamsiai žalios spalvos juosta, kurioje balta spalva didžiosiomis raidėmis įrašyta ROBIOLA DI ROCCAVERANO, o apačioje centrinėje dalyje pavaizduota stilizuota balta gėlytė. Logotipo fonas baltos spalvos. Ant nuorodos logotipo pagrindo yra gamybos ūkio identifikavimo kodas ir etiketės eilės numeris: kai „Robiola di Roccaverano“ pagamintas tik iš ožkos pieno, pagrindas būna rudos spalvos, o kai iš kelių pieno rūšių – baltos spalvos. Etiketėje turi būti nurodyti naudoto pieno procentiniai dydžiai. Sūriai vartoti pateikiami nepjaustyti, supakuoti ir antspauduoti.
      4.   Glaustas geografinės vietovės apibūdinimas

      Geografinė vietovė apima šių komunų administracinę teritoriją: Asčio provincijoje – Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole ir Vesime; Aleksandrijos provincijoje – Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato ir de Cartosio komunos, esančios kairiajame Eros upelio krante, teritoriją.
      5.   Ryšys su geografine vietove

      5.1.   Geografinės vietovės ypatumai

      Dirvožemis molingas, o gilesni sluoksniai – mergeliniai, kai kuriose vietose žemei susislėgus matomas koliuvinio tipo dirvožemis, kuriame yra labai gilus molio sluoksnis ir kurio vandens sulaikymo geba bei derlingumo rodiklis labai aukšti. Klimatas – grynai žemyninis, kuriam būdingi stiprūs šalčiai ir gausus sniegas, dažni atšalimai ir atodrėkiai žiemą, birželio pabaigoje – staigus perėjimas prie aukštų vasariškų temperatūrų. Kritulių kaita gana ribota, vidutinis metinis kritulių kiekis – 300 mm, mažiausiai kritulių būna pavasarį ir vasarą, dėl to kartais net kyla sausros. Dėl tokių dirvožemio ir klimato sąlygų pievose ir ganyklose užauga daug tipinių pašarų. Tai daugiarūšės pievos, kuriose daugiausia žolių (apie 75 %) ir ankštinių augalų (25 %), taip pat yra daug aromatinių ir vaistinių augalų. Pagrindinės žolės: svidrė (Lolium spp.), paprastoji šunažolė (Dactylis glomerata), eraičinas (Festuca spp.), miglė (Poa spp.), varputis ir kt. Pagrindiniai ankštiniai augalai: kalninis dobilas (Trifolium montanum), paprastasis garždenis (Lotus corniculatus), kraujažolė (Achillea spp.) ir kt. Iš aromatinių augalų, be kvapiojo varpučio, dar reikėtų paminėti skėtinius, tokius kaip laukinę morką (Daucus carota carota), dirvinę usnį (Cirsium arvense), vaistinį šalaviją (Salvia officinalis), levandą (Lavandula latifolia), įvairių rūšių čiobrelius (Thymus spp.), žaliąją rūtą (Ruta graveolens), paprastąjį erškėtį (Rosa canina canina) ir kt. Šiuose pašaruose yra maistingųjų medžiagų, kurioms sukuriama natūrali angliavandenių, baltymų ir vitaminų pusiausvyra, dėl to avys, ožkos ir galvijai šeriami puikios kokybės pašarais. Avys ir ožkos taip pat ganosi miškuose, kurie ne tik apsaugo dirvą, bet vasarą saugo galvijus nuo pernelyg didelio karščio.
      5.2.   Produkto ypatumai

      Tai nedidelis ir minkštas sūris be žievės. Jo minkštimas baltas ir vientisas. Sūrio tekstūra gali būti minkšta ir lipni, o taip pat – kietesnė ir tvirtesnė. Sūris tirpsta burnoje, yra malonaus skonio, su juntamu žolės ir vaistažolių prieskoniu. Jis taip pat gali būti labiau juntamo ir aštresnio skonio, primenančio skrudintus riešutus ir ožkos kvapą.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Specifinis „Robiola di Roccaverano“ skonis ir kvapas susiję su naudojamo šviežio pieno kokybe, o pienas yra puikios kokybės dėl aukštos gyvūnų pašarų kokybės.
      Ypatingi floros kvapai ir aromatai atsiskleidžia ir piene, dėl kurio sūrio „Robiola di Roccaverano“ kvapas skiriasi nuo kitų sūrių kvapo.
      1899 m. kunigo Pistone rankraštyje atpasakota Rokaveranos parapijos ir jos kaimų 960–1860 m. istorija. Be istorinės ir politinės informacijos pateikiami ir ekonominiai duomenys, iš kurių matyti „Robiola di Roccaverano“ reikšmė: pvz., pasakojama apie penkis kartus per metus Rokaveranos parapijoje organizuojamas muges, kurios yra puiki proga eksportui parduoti „puikius Robiolos sūrius“. Aiškiai nurodoma, kad kalbama apie eksportą, nes tuo metu šis sūris buvo žinomas ne tik Italijoje, bet ir Prancūzijoje. Tai rodo, kad „Robiola“ nebuvo laikomas eiliniu sūriu ir kad jau tada buvo vadinamas konkrečiu vardu bei dėl savo savybių išsiskyrė iš kitų sūrių. Nepramoniniu būdu pagamintą „Robiola“ iki 6 mėnesių galima išlaikyti užpiltą aliejumi stiklainiuose arba sudėtą ant šiaudų.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis)
      Valdžios institucijos pradėjo nacionalinę prieštaravimų pateikimo procedūrą, paskelbdamos SKVN „Robiola di Roccaverano“ pripažinimo paraišką 2013 m. liepos 10 d. Italijos Respublikos oficialiajame leidinyje Nr. 160.
      Visą produkto specifikacijos tekstą galima rasti interneto svetainėje: http://www.politicheagricole.it/flex/cm/pages/ServeBLOB.php/L/IT/IDPagina/3335
      arba
      tiesiogiai Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Qualità e sicurezza“ (Kokybė ir saugumas), po to – „Disciplinari di Produzione all'esame dell'UE“ (ES nagrinėjamos specifikacijos).

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2015 m. gruodžio 16 d. Komisijos įgyvendinimo reglamentas (ES) 2015/2380, kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95

text:
18.12.2015

               LT

               Europos Sąjungos oficialusis leidinys

               L 332/50

         KOMISIJOS ĮGYVENDINIMO REGLAMENTAS (ES) 2015/2380
   2015 m. gruodžio 16 d.
   kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               todėl Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 16 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS

            „I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        130,1

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        154,5
                        145,7

                        0
                        0

                        AR
                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        286,0
                        197,1
                        343,8
                        219,0

                        4
                        32
                        0
                        24

                        AR
                        BR
                        CL
                        TH

                        0207 27 10

                        Užšaldytos kalakutų skerdenėlių dalys be kaulų

                        329,9
                        244,7

                        0
                        16

                        BR
                        CL

                        0408 91 80

                        Kiaušiniai be lukštų, džiovinti

                        431,0

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        225,1

                        19

                        BR

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.“


title: 2015 m. liepos 8 d. Komisijos įgyvendinimo reglamentas (ES) 2015/1974, kuriuo nustatomas pranešimų apie pažeidimus, susijusius su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu, dažnumas ir forma pagal Europos Parlamento ir Tarybos reglamentą (ES) Nr. 1303/2013

text:
10.11.2015

               LT

               Europos Sąjungos oficialusis leidinys

               L 293/20

         KOMISIJOS ĮGYVENDINIMO REGLAMENTAS (ES) 2015/1974
   2015 m. liepos 8 d.
   kuriuo nustatomas pranešimų apie pažeidimus, susijusius su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu, dažnumas ir forma pagal Europos Parlamento ir Tarybos reglamentą (ES) Nr. 1303/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 122 straipsnio 2 dalies šeštą pastraipą,
   kadangi:

               (1)

               pagal Reglamento (ES) Nr. 1303/2013 122 straipsnio 2 dalį ir Komisijos deleguotojo reglamento (ES) 2015/1970 (2) nuostatas valstybės narės privalo pranešti apie pažeidimus;

               (2)

               Sąjungos finansiniai interesai turėtų būti saugomi vienodai, nepriklausomai nuo to, koks fondas naudojamas siekiant tikslų, dėl kurių jis įsteigtas. Todėl Reglamentu (ES) Nr. 1303/2013, taip pat Europos Parlamento ir Tarybos reglamentais (ES) Nr. 1306/2013 (3), (ES) Nr. 223/2014 (4) ir (ES) Nr. 514/2014 (5) Komisijai suteikiami įgaliojimai priimti taisykles dėl pranešimų apie pažeidimus. Siekiant užtikrinti, kad visiems fondams, kurių veikimas reglamentuojamas tais reglamentais, taikomos taisyklės būtų identiškos, šio reglamento nuostatos turi būti identiškos Komisijos įgyvendinimo reglamentų (ES) 2015/1975 (6), (ES) 2015/1976 (7) ir (ES) 2015/1977 (8) nuostatoms;

               (3)

               siekiant užtikrinti veiksmingą pažeidimų analizę ir bendrą valdymą, valstybės narės reikiamą informaciją apie aptiktus pažeidimus Komisijai turi pateikti reguliariai ir laiku. Siekiant apsaugoti Sąjungos finansinius interesus, būtina nustatyti vienodas tos informacijos teikimo sąlygas, visų pirma jos teikimo dažnumą ir formą;

               (4)

               siekiant užtikrinti, kad pažeidimas nesukeltų pasekmių už valstybės narės, kuri praneša apie pažeidimą, teritorijos ribų, ta valstybė narė apie tokį pažeidimą Komisijai turėtų pranešti iš karto;

               (5)

               kad pasinaudotų visais informacijos mainams naudojamų elektroninių priemonių teikiamais pranašumais ir užtikrintų tokių mainų saugumą, valstybės narės turėtų naudotis specialia Pažeidimų valdymo sistema (IMS), kuri yra prieinama Komisijos sukurtoje kovos su sukčiavimu informacinės sistemos platformoje;

               (6)

               valstybės narės ir Komisija turėtų užtikrinti, kad duomenys per pažeidimų valdymo sistemą būtų perduodami saugiai, užtikrinant informacijos prieinamumą, vientisumą, autentiškumą ir konfidencialumą;

               (7)

               pranešant apie pažeidimus vienintelė naudojama valiuta turi būti euro, kad teikiamą informaciją būtų galima palyginti. Toms valstybėms narėms, kurios nėra įsivedusios euro kaip savo valiutos, būtina nustatyti valiutos kursą, kuris turi būti taikomas konvertuojant atitinkamas sumas į eurus, ir valiutos kursą, kuris turi būti taikomas konvertuojant į tvirtinančiosios institucijos sąskaitas neįtrauktas išlaidas;

               (8)

               šiame reglamente numatytos priemonės atitinka Reglamento (ES) Nr. 1303/2013 150 straipsnio 1 dalimi įsteigto Europos struktūrinių ir investicijų fondų koordinavimo komiteto nuomonę;

               (9)

               kadangi su atitinkamais fondais susiję mokėjimai jau atlikti ir galėtų būti padaryta pažeidimų, šio reglamento nuostatos turėtų būti taikomos nedelsiant. Todėl šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomas pranešimų apie Reglamento (ES) Nr. 1303/2013 122 straipsnio 2 dalies šeštoje pastraipoje nurodytus pažeidimus dažnumas ir forma.
   2 straipsnis
   Pranešimų apie pažeidimus dažnumas
   1.   Valstybės narės Deleguotojo reglamento (ES) 2015/1970 3 straipsnyje nurodytą pirminį pranešimą apie pažeidimus Komisijai nusiunčia per du mėnesius nuo kiekvieno ketvirčio pabaigos.
   2.   Valstybės narės, gavusios atitinkamą informaciją, Deleguotojo reglamento (ES) 2015/1970 4 straipsnyje nurodytą papildomą pranešimą Komisijai nusiunčia kuo greičiau.
   3.   Valstybė narė nedelsdama praneša Komisijai apie nustatytus ar įtariamus pažeidimus, nurodydama kitas susijusias valstybes nares, jei tie pažeidimai gali sukelti pasekmių už jos teritorijos ribų.
   3 straipsnis
   Pranešimų forma
   Deleguotojo reglamento (ES) 2015/1970 3 ir 4 straipsniuose nurodyta informacija siunčiama elektroninėmis priemonėmis, naudojant Komisijos įsteigtą Pažeidimų valdymo sistemą.
   4 straipsnis
   euro naudojimas
   1.   Sumos, kurias praneša valstybės narės, nurodomos eurais.
   2.   Valstybės narės, kurios nėra įsivedusios euro kaip savo valiutos iki dienos, kurią pagal Deleguotojo reglamento (ES) 2015/1970 3 straipsnio 2 dalį turi būti pateiktas pranešimas, nacionaline valiuta išreikštas sumas konvertuoja į eurus pagal Reglamento (ES) Nr. 1303/2013 133 straipsnį arba, kai tai būtina, pagal Europos Parlamento ir Tarybos reglamento (ES) Nr. 1299/2013 (9) 28 straipsnį. Jei išlaidos nėra įtrauktos į tvirtinančiosios institucijos sąskaitas, naudojamas naujausias mėnesinis buhalterinis valiutos kursas, kurį Komisija elektroniniu būdu paskelbė teikiant pirminį pranešimą.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 320.

      (2)  2015 m. liepos 8 d. Komisijos deleguotasis reglamentas (ES) 2015/1970, kuriuo Europos Parlamento ir Tarybos reglamentas (ES) Nr. 1303/2013 papildomas specialiomis nuostatomis dėl pranešimų apie pažeidimus, susijusius su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu (žr. šio Oficialiojo leidinio p. 1).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).

      (4)  2014 m. kovo 11 d. Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo (OL L 72, 2014 3 12, p. 1).

      (5)  2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

      (6)  2015 m. liepos 8 d. Komisijos įgyvendinimo reglamentas (ES) 2015/1975 dėl pranešimų apie pažeidimus, susijusius su Europos žemės ūkio garantijų fondu ir Europos žemės ūkio fondu kaimo plėtrai, dažnumo ir formos nustatymo pagal Europos Parlamento ir Tarybos reglamentą (ES) Nr. 1306/2013 (žr. šio Oficialiojo leidinio p. 23).

      (7)  2015 m. liepos 8 d. Komisijos įgyvendinimo reglamentas (ES) 2015/1976 dėl pranešimų apie pažeidimus, susijusius su su Europos pagalbos labiausiai skurstantiems asmenims fondu, dažnumo ir formos nustatymo pagal Europos Parlamento ir Tarybos reglamentą (ES) Nr. 223/2014 (žr. šio Oficialiojo leidinio p. 26).

      (8)  2015 m. liepos 8 d. Komisijos įgyvendinimo reglamentas (ES) 2015/1977 dėl pranešimų apie pažeidimus, susijusius su Prieglobsčio, migracijos ir integracijos fondu ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemone, dažnumo ir formos nustatymo pagal Europos Parlamento ir Tarybos reglamentą (ES) Nr. 514/2014 (žr. šio Oficialiojo leidinio p. 29).

      (9)  2013 m. gruodžio 17 d. Europos Parlamento ir Tarybos reglamentas (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (OL L 347, 2013 12 20, p. 259).


title: 2016 m. balandžio 12 d. Komisijos įgyvendinimo reglamentas (ES) 2016/569, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai

text:
13.4.2016

               LT

               Europos Sąjungos oficialusis leidinys

               L 97/6

         KOMISIJOS ĮGYVENDINIMO REGLAMENTAS (ES) 2016/569
   2016 m. balandžio 12 d.
   kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. kovo 27 d. Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai (1), ypač į jo 13 straipsnio 1 dalies d punktą,
   kadangi:

               (1)

               Reglamento (EB) Nr. 329/2007 IV priede išvardyti Sankcijų komiteto arba Jungtinių Tautų Saugumo Tarybos nurodyti asmenys, subjektai ir organizacijos, kurių lėšos ir ekonominiai ištekliai pagal tą reglamentą yra įšaldomi;

               (2)

               2016 m. kovo 21 d. Saugumo Tarybos komitetas pagal Rezoliuciją 1718 (2006) nusprendė, kad Jungtinių Tautų Saugumo Tarybos rezoliucijoje (toliau – JT ST rezoliucija) 2270 (2016) nurodyti keturi laivai nėra „Ocean Maritime Management“ valdomi arba eksploatuojami ekonominiai ištekliai, todėl JT ST rezoliucijoje 1718 (2006) nustatytas turto įšaldymas jiems netaikomas;

               (3)

               todėl Reglamento (EB) Nr. 329/2007 IV priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 329/2007 IV priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 12 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 88, 2007 3 29, p. 1.

      PRIEDAS
      Reglamento (EB) Nr. 329/2007 IV priede antraštinės dalies „Juridiniai asmenys, subjektai ir organizacijos“ įrašas „Ocean Maritime Management Company, Limited“ (OMM) (alias OMM). Adresas: a) Donghung Dong, Central District, PO Box 120, Pchenjanas, KLDR; b) Dongheung-dong Changgwang Street, Chung-Ku, PO Box 125, Pchenjanas, KLDR. Kita informacija: a) Tarptautinės jūrų organizacijos (TJO) numeris: 1790183; b) „Ocean Maritime Management Company, Limited“ 2013 m. liepos mėn. atliko vieną iš svarbiausių vaidmenų organizuojant paslėpto ginklų ir susijusių reikmenų krovinio gabenimą iš Kubos į KLDR. Iš esmės „Ocean Maritime Management Company, Limited“ prisidėjo prie veiklos, draudžiamos rezoliucijomis, visų pirma Rezoliucija 1718 (2006) su pakeitimais, padarytais Rezoliucija 1874 (2009), nustatyto ginklų embargo, ir nevykdė šiomis rezoliucijomis nustatytų priemonių. c) „Ocean Maritime Management Company, Limited“ yra šių laivų, kurių JTO numeriai nurodyti toliau, operatorė / valdytoja: a) „Chol Ryong“ („Ryong Gun Bong“) 8606173, b) „Chong Bong“ („Greenlight“) („Blue Nouvelle“) 8909575, c) „Chong Rim“ 2 8916293, d) „Dawnlight“ 9110236, e) „Ever Bright 88“ („J Star“) 8914934, f) „Gold Star 3“ („benevolence 2“) 8405402, g) „Hoe Ryong“ 9041552, h) „Hu Chang“ („O Un Chong Nyon“) 8330815, i) „Hui Chon“ („Hwang Gum San 2“) 8405270, j) JH 86 8602531, k) „Ji Hye San“ („Hyok Sin 2“) 8018900, l) „Jin Tai“ 9163154, m) „Jin Teng“ 9163166, n) „Kang Gye“ („Pi Ryu Gang“) 8829593, o) „Mi Rim“ 8713471, p) „Mi Rim 2“ 9361407, q) „Rang“ („Po Thong Gang“) 8829555, r) „Orion Star“ („Richocean“) 9333589, s) „Ra Nam 2“ 8625545, t) „Ra Nam 3“ 9314650, u) „Ryo Myong“ 8987333, v) „Ryong Rim“ („Jon Jin 2“) 8018912, w) „Se Pho“ („Rak Won 2“) 8819017, x) „Songjin“ („Jang Ja San Chong Nyon Ho“) 8133530, y) „South Hill 2“ 8412467, z) „South Hill 5“ 9138680, aa) „Tan Chon“ („Ryon Gang 2“) 7640378, bb) „Thae Pyong San“ („Petrel 1“) 9009085, cc) „Tong Hung San“ („Chong Chon Gang“) 7937317, dd) „Grand Karo“ 8511823, ee) „Tong Hung“ 8661575. Įtraukimo į sąrašą data: 2014 7 28. pakeičiamas taip:

         „Ocean Maritime Management Company, Limited (OMM) (alias OMM). Adresas: a) Donghung Dong, Central District, PO Box 120, Pchenjanas, KLDR; b) Dongheung-dong Changgwang Street, Chung-Ku, PO Box 125, Pchenjanas, KLDR. Kita informacija: a) Tarptautinės jūrų organizacijos (TJO) numeris: 1790183; b) „Ocean Maritime Management Company, Limited“ 2013 m. liepos mėn. atliko vieną iš svarbiausių vaidmenų organizuojant paslėpto ginklų ir susijusių reikmenų krovinio gabenimą iš Kubos į KLDR. Iš esmės „Ocean Maritime Management Company, Limited“ prisidėjo prie veiklos, draudžiamos rezoliucijomis, visų pirma Rezoliucija 1718 (2006) su pakeitimais, padarytais Rezoliucija 1874 (2009), nustatyto ginklų embargo, ir nevykdė šiomis rezoliucijomis nustatytų priemonių. c) „Ocean Maritime Management Company, Limited“ yra šių laivų, kurių JTO numeriai nurodyti toliau, operatorė / valdytoja: a) „Chol Ryong“ („Ryong Gun Bong“) 8606173, b) „Chong Bong“ („Greenlight“) („Blue Nouvelle“) 8909575, c) „Chong Rim“ 2 8916293, d) „Dawnlight“ 9110236, e) „Ever Bright 88“ („J Star“) 8914934, f) „Gold Star 3“ („benevolence 2“) 8405402, g) „Hoe Ryong“ 9041552, h) „Hu Chang“ („O Un Chong Nyon“) 8330815, i) „Hui Chon“ („Hwang Gum San 2“) 8405270, j) „Ji Hye San“ („Hyok Sin 2“) 8018900, k) „Kang Gye“ („Pi Ryu Gang“) 8829593, l) „Mi Rim“ 8713471, m) „Mi Rim 2“ 9361407, n) „Rang“ („Po Thong Gang“) 8829555, o) „Orion Star“ („Richocean“) 9333589, p) „Ra Nam 2“ 8625545, q) „Ra Nam 3“ 9314650, r) „Ryo Myong“ 8987333, s) „Ryong Rim“ („Jon Jin 2“) 8018912, t) „Se Pho“ („Rak Won 2“) 8819017, u) „Songjin“ („Jang Ja San Chong Nyon Ho“) 8133530, v) „South Hill 2“ 8412467, w) „South Hill 5“ 9138680, x) „Tan Chon“ („Ryon Gang 2“) 7640378, y) „Thae Pyong San“ („Petrel 1“) 9009085, z) „Tong Hung San“ („Chong Chon Gang“) 7937317, aa) „Tong Hung“ 8661575. Įtraukimo į sąrašą data: 2014 7 28.“


title: 2015 m. liepos 8 d. Komisijos įgyvendinimo reglamentas (ES) 2015/1976, kuriuo nustatomas pranešimų apie pažeidimus, susijusius su Europos pagalbos labiausiai skurstantiems asmenims fondu, dažnumas ir forma pagal Europos Parlamento ir Tarybos reglamentą (ES) Nr. 223/2014

text:
10.11.2015

               LT

               Europos Sąjungos oficialusis leidinys

               L 293/26

         KOMISIJOS ĮGYVENDINIMO REGLAMENTAS (ES) 2015/1976
   2015 m. liepos 8 d.
   kuriuo nustatomas pranešimų apie pažeidimus, susijusius su Europos pagalbos labiausiai skurstantiems asmenims fondu, dažnumas ir forma pagal Europos Parlamento ir Tarybos reglamentą (ES) Nr. 223/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 223/2014 dėl Europos pagalbos labiausiai skurstantiems asmenims fondo (1), ypač į jo 30 straipsnio 2 dalies šeštą pastraipą,
   kadangi:

               (1)

               pagal Reglamento (ES) Nr. 223/2014 30 straipsnio 2 dalį ir Komisijos deleguotojo reglamento (ES) 2015/1972 (2) nuostatas valstybės narės privalo pranešti apie pažeidimus;

               (2)

               Sąjungos finansiniai interesai turėtų būti saugomi vienodai, nepriklausomai nuo to, koks fondas naudojamas siekiant tikslų, dėl kurių jis įsteigtas. Todėl Reglamentu (ES) Nr. 223/2014, taip pat Europos Parlamento ir Tarybos reglamentais (ES) Nr. 1303/2013 (3), (ES) Nr. 1306/2013 (4) ir (ES) Nr. 514/2014 (5) Komisijai suteikiami įgaliojimai priimti taisykles dėl pranešimų apie pažeidimus. Siekiant užtikrinti, kad visiems fondams, kurių veikimas reglamentuojamas tais reglamentais, taikomos taisyklės būtų identiškos, šio reglamento nuostatos turi būti identiškos Komisijos įgyvendinimo reglamentų (ES) 2015/1974 (6), (ES) 2015/1975 (7) ir (ES) 2015/1977 (8);

               (3)

               siekiant užtikrinti veiksmingą pažeidimų analizę ir bendrą valdymą, valstybės narės reikiamą informaciją apie aptiktus pažeidimus Komisijai turi pateikti reguliariai ir laiku. Siekiant apsaugoti Sąjungos finansinius interesus, būtina nustatyti vienodas tos informacijos teikimo sąlygas, visų pirma jos teikimo dažnumą ir formą;

               (4)

               siekiant užtikrinti, kad pažeidimas nesukeltų pasekmių už valstybės narės, kuri praneša apie pažeidimą, teritorijos ribų, ta valstybė narė apie tokį pažeidimą Komisijai turėtų pranešti iš karto;

               (5)

               kad pasinaudotų visais informacijos mainams naudojamų elektroninių priemonių teikiamais pranašumais ir užtikrintų tokių mainų saugumą, valstybės narės turėtų naudotis specialia Pažeidimų valdymo sistema (IMS), kuri yra prieinama Komisijos sukurtoje kovos su sukčiavimu informacinės sistemos platformoje;

               (6)

               valstybės narės ir Komisija turėtų užtikrinti, kad duomenys per pažeidimų valdymo sistemą būtų perduodami saugiai, užtikrinant informacijos prieinamumą, vientisumą, autentiškumą ir konfidencialumą;

               (7)

               pranešant apie pažeidimus vienintelė naudojama valiuta turi būti euro, kad teikiamą informaciją būtų galima palyginti. Toms valstybėms narėms, kurios nėra įsivedusios euro kaip savo valiutos, būtina nustatyti valiutos kursą, kuris turi būti taikomas konvertuojant atitinkamas sumas į eurus, ir valiutos kursą, kuris turi būti taikomas konvertuojant į tvirtinančiosios institucijos sąskaitas neįtrauktas išlaidas;

               (8)

               šiame reglamente numatytos priemonės atitinka Reglamento (ES) Nr. 223/2014 63 straipsniu įsteigto komiteto nuomonę;

               (9)

               kadangi su fondu susiję mokėjimai jau atlikti ir galėtų būti padaryta pažeidimų, šio reglamento nuostatos turėtų būti taikomos nedelsiant. Todėl šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomas pranešimų apie Reglamento (ES) Nr. 223/2014 30 straipsnio 2 dalies šeštoje pastraipoje nurodytus pažeidimus dažnumas ir forma.
   2 straipsnis
   Pranešimų apie pažeidimus dažnumas
   1.   Valstybės narės Deleguotojo reglamento (ES) 2015/1972 3 straipsnyje nurodytą pirminį pranešimą apie pažeidimus Komisijai nusiunčia per du mėnesius nuo kiekvieno ketvirčio pabaigos.
   2.   Valstybės narės, gavusios atitinkamą informaciją, Deleguotojo reglamento (ES) 2015/1972 4 straipsnyje nurodytą papildomą pranešimą Komisijai nusiunčia kuo greičiau.
   3.   Valstybė narė nedelsdama praneša Komisijai apie nustatytus ar įtariamus pažeidimus, nurodydama kitas susijusias valstybes nares, jei tie pažeidimai gali sukelti pasekmių už jos teritorijos ribų.
   3 straipsnis
   Pranešimų forma
   Deleguotojo reglamento (ES) 2015/1972 3 ir 4 straipsniuose nurodyta informacija siunčiama elektroninėmis priemonėmis, naudojant Komisijos įsteigtą Pažeidimų valdymo sistemą.
   4 straipsnis
   euro naudojimas
   1.   Sumos, kurias praneša valstybės narės, nurodomos eurais.
   2.   Valstybės narės, kurios nėra įsivedusios euro kaip savo valiutos iki dienos, kurią pagal Deleguotojo reglamento (ES) 2015/1972 3 straipsnio 2 dalį turi būti pateiktas pranešimas, nacionaline valiuta išreikštas sumas konvertuoja į eurus pagal Reglamento (ES) Nr. 223/2014 43 straipsnį. Jei išlaidos nėra įtrauktos į tvirtinančiosios institucijos sąskaitas, naudojamas naujausias mėnesinis buhalterinis valiutos kursas, kurį Komisija elektroniniu būdu paskelbė teikiant pirminį pranešimą.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininkas

         Jean-Claude JUNCKER

      (1)  OL L 72, 2014 3 12, p. 1.

      (2)  2015 m. liepos 8 d. Komisijos deleguotasis reglamentas (ES) 2015/1972, kuriuo 2014 m. kovo 11 d. Europos Parlamento ir Tarybos reglamentas (ES) Nr. 223/2014 papildomas specialiomis nuostatomis dėl pranešimų apie pažeidimus, susijusius su Europos pagalbos labiausiai skurstantiems asmenims fondu (žr. šio Oficialiojo leidinio p. 11).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).

      (5)  2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

      (6)  2015 m. liepos 8 d. Komisijos įgyvendinimo reglamentas (ES) 2015/1974 dėl pranešimų apie pažeidimus, susijusius su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu, dažnumo ir formos nustatymo pagal Europos Parlamento ir Tarybos reglamentą (ES) Nr. 1303/2013 (žr. šio Oficialiojo leidinio p. 20).

      (7)  2015 m. liepos 8 d. Komisijos įgyvendinimo reglamentas (ES) 2015/1975 dėl pranešimų apie pažeidimus, susijusius su Europos žemės ūkio garantijų fondu (EŽŪGF) ir Europos žemės ūkio fondu kaimo plėtrai (EŽŪFKP), dažnumo ir formos nustatymo pagal Europos Parlamento ir Tarybos reglamentą (ES) Nr. 1306/2013 (žr. šio Oficialiojo leidinio p. 23).

      (8)  2015 m. liepos 8 d. Komisijos įgyvendinimo reglamentas (ES) 2015/1977 dėl pranešimų apie pažeidimus, susijusius su Prieglobsčio, migracijos ir integracijos fondu ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemone, dažnumo ir formos nustatymo pagal Europos Parlamento ir Tarybos reglamentą (ES) Nr. 514/2014 (žr. šio Oficialiojo leidinio p. 29).


title: 2012 m. sausio 9 d. Komisijos įgyvendinimo reglamentas (ES) Nr. 11/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
10.1.2012

               LT

               Europos Sąjungos oficialusis leidinys

               L 6/3

         KOMISIJOS ĮGYVENDINIMO REGLAMENTAS (ES) Nr. 11/2012
   2012 m. sausio 9 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (EB) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (EB) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 9 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  60,0

                  TN

                  101,1

                  TR

                  86,6

                  ZZ

                  82,6

                  0707 00 05

                  EG

                  182,1

                  TR

                  155,0

                  ZZ

                  168,6

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  57,7

                  TR

                  102,6

                  ZZ

                  80,2

                  0805 10 20

                  CL

                  33,0

                  MA

                  62,6

                  TR

                  61,8

                  ZZ

                  52,5

                  0805 20 10

                  MA

                  74,1

                  ZZ

                  74,1

                  0805 20 30, 0805 20 50, 0805 20 70, 0805 20 90

                  IL

                  74,4

                  MA

                  62,0

                  TR

                  89,1

                  ZZ

                  75,2

                  0805 50 10

                  AR

                  53,1

                  MA

                  126,4

                  TR

                  47,0

                  ZZ

                  75,5

                  0808 10 80

                  CA

                  125,9

                  US

                  94,3

                  ZA

                  128,3

                  ZZ

                  116,2

                  0808 30 90

                  CN

                  107,0

                  US

                  112,3

                  ZZ

                  109,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. gruodžio 19 d. Komisijos įgyvendinimo reglamentas (ES) Nr. 1403/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Liquirizia di Calabria (SKVN)]

text:
21.12.2013

               LT

               Europos Sąjungos oficialusis leidinys

               L 349/86

         KOMISIJOS ĮGYVENDINIMO REGLAMENTAS (ES) Nr. 1403/2013
   2013 m. gruodžio 19 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Liquirizia di Calabria (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Liquirizia di Calabria“, kuri įregistruota Komisijos reglamentu (ES) Nr. 1072/2011 (2), specifikacijos pakeitimo paraišką;

               (2)

               Pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte.

               (3)

               Prieštaravimo pareiškimų pagal reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 19 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 278, 2011 10 25, p. 1.

      (3)  OL C 219, 2013 7 31, p. 12.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.8 klasė.   Kiti Sutarties I priede išvardyti produktai (prieskoniai ir kt.)

      Reglamento (ES) Nr. 1151/2012 I priedo I dalyje nurodyti žemės ūkio produktai ir maisto produktai:

         2.4 klasė.   Duona, pyragaičiai, pyragai, konditerijos gaminiai, sausainiai ir kiti kepiniai

      ITALIJA

         Liquirizia di Calabria (SKVN)


title: 2012 m. kovo 21 d. Komisijos įgyvendinimo reglamentas (ES) Nr. 251/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.3.2012

               LT

               Europos Sąjungos oficialusis leidinys

               L 82/5

         KOMISIJOS ĮGYVENDINIMO REGLAMENTAS (ES) Nr. 251/2012
   2012 m. kovo 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 21 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  188,6

                  JO

                  64,0

                  MA

                  47,9

                  TN

                  68,9

                  TR

                  96,0

                  ZZ

                  93,1

                  0707 00 05

                  JO

                  107,2

                  TR

                  165,2

                  ZZ

                  136,2

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  55,1

                  TR

                  127,5

                  ZZ

                  135,9

                  0805 10 20

                  EG

                  52,6

                  IL

                  79,2

                  MA

                  52,2

                  TN

                  80,1

                  TR

                  70,0

                  ZZ

                  66,8

                  0805 50 10

                  EG

                  43,8

                  TR

                  52,6

                  ZZ

                  48,2

                  0808 10 80

                  AR

                  89,5

                  BR

                  83,2

                  CA

                  125,0

                  CL

                  84,7

                  CN

                  108,7

                  MK

                  31,8

                  US

                  160,0

                  UY

                  74,9

                  ZA

                  119,9

                  ZZ

                  97,5

                  0808 30 90

                  AR

                  85,1

                  CL

                  123,8

                  CN

                  63,0

                  ZA

                  91,4

                  ZZ

                  90,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.